cyanic-selkie/wikianc huggingface dataset:
Televisión
Historia
A televisión en cores xurdiu en 1954, na rede americana NBC. Un ano antes o goberno americano aprobou o sistema de transmisión en cores proposto pola CBS, mais cando a RCA presentou un novo sistema que non esixía alteracións nos aparellos antigos en negro e branco, a CBS abandonou a súa proposta en favor da nova. A aparición da gravación en cintas de vídeo en 1956 supuxo unha mudanza no sistema de produción, ata entón só se podían ver emisións en directo ou gravadas en filmes a través dun monitor de vídeo, sistema coñecido como kinescopio, que resultaba complexo xa que había que procesalo para adaptalo ás pantallas do televisor e á hora de editalo, as cintas de vídeo permitían a gravación dun xeito sinxelo e a distribución inmediata dos programas e series, aínda que as primeiras que saíron ao mercado non se podían editar.
A maior parte da produción que se emite no mundo son programas e series locais ou do propio país, en 1992 calculábase que o gasto en produción local e nacional superaba en 29 veces ao gasto en intercambio internacional de producións audiovisuais.
Música árabe
Características
Desde o punto de vista melódico o sistema musical árabe está baseado na oitava dividida en 24 cuartos de ton, un sistema difícil de asimilar polos oídos afeitos á música occidental, educados tonal e harmonicamente nunha oitava dividida en 12 semitóns e alleos ao microtonalismo. Para escribir a música árabe usando a notación musical occidental, allea ao cuarto de ton, utilízanse os signos + e -. O + serve para indicar a elevación dun cuarto de ton e o signo - para indicar a baixada dun cuarto de ton. Estes signos, combinados co bemol, sostido e becuadro, facilitan a representación gráfica dos intervalos de cuartos de ton.
Pop árabe
Durante as décadas de 1950 e 1960 a música árabe empezou a recibir grandes influencias da música occidental, con artistas como Abdel Halim Hafez. Nos anos da década de 1970 un grupo de cantantes seguiron o seu exemplo e iso propiciou o nacemento da música pop árabe. Este xénero consiste en cancións de estilo occidental pero cantadas en árabe e con acompañamento de instrumentos tradicionais árabes, co que o son resultante é unha mestura de Oriente e Occidente. Nos anos 1990 varios artistas tomaron este estilo, caso de Amr Diab, Hisham Abbas, Asalah Nasri, Mostafa Amar, Najwa Karam, Nawal Al Zoghbi, Wael Kfoury, Latifa, Cheb Khaled, George Wassuf, Marwan Khoury, Ziad Maher Hakim e Haifa Wehbe.
Ilse Losa
Traxectoria
En 1943 publicou o seu primeiro libro, O mundo en que vivín, e desde entón dedicou a súa vida á tradución e á literatura infantil e xuvenil. En 1984 recibiu o Grande Prémio Gulbenkian polo conxunto da súa obra dirixida a este público. En 1998 recibiu o Grande Prémio de Crónica, da Associação Portuguesa de Escritores pola súa obra À Flor do Tempo. Colaborou en diversos xornais e revistas, alemás e portuguesas. Traduciu do alemán para o portugués algunhas das máis consagradas obras e autores, entre as que cómpre salientar o Diario de Ana Frank.
Félix Massó Veiga
Félix Massó Veiga foi un avogado e político galego.
Traxectoria
Fillo de José María Massó. Doutorouse en Dereito na Universidade de Madrid en 1899. Foi elixido alcalde de Marín en xaneiro de 1912. En febreiro de 1914 presentou a renuncia ao cargo por incompatibilidade co de xuíz municipal suplente.
Carta celeste
Prehistoria
miniatura|267x267px|[[Atlas Farnese no Museo Arqueolóxico Nacional de Nápoles]] A carta celeste máis antiga coñecida é unha presa esculpida en marfil de mamut descuberta en Alemaña en 1979. Este artefacto ten 32 500 anos de idade e ten unha escultura que se asemella á constelación de Orión. Un debuxo na parede das cavernas de Lascaux, en Francia, ten unha representación gráfica do aglomerado aberto das Pléiades. Está datada hai entre 33 000 e 10 000 anos. O investigador Michael A. Rappenglueck suxeriu que un panel nas mesmas cavernas que representa un bisonte de carga, un home con cabeza dun paxaro e a cabeza dun paxaro sobre un pedazo de madeira, en conxunto, poden representar o triángulo de verán, que na época era unha formación circumpolar. Outro panel dunha carta celeste, creado máis de 21 000 anos atrás, foi atopado na gruta de La Tête du Lion. Os bovinos nese panel poden representar a constelación do Touro, cun detalle que representa as Pléiades localizado xusto por riba do debuxo.
Britanos
miniatura|Relevo dunha muller romano-britana.
Orixes prehistóricas
miniatura|dereita|200px|Mapa dos asentamentos britanos arredor do século VI d.C. Os britanos, é dicir, os antigos habitantes de Gran Bretaña na época inmediatamente anterior á conquista romana, comprendían numerosas tribos e pobos, cun carácter céltico comprobado, especialmente no Sur da illa e na foz do río Támese; entanto «cando e como as illas –Bretaña e Irlanda– se celtizaran é descoñecido» (Barry Raftery).
Saint-Médard-sur-Ille
Saint-Médard-sur-Ille (en Sant-Marzh-an-Il) é unha comuna francesa do departamento de Ille e Vilaine, na Bretaña.
Félix Massó Taboada
Traxectoria
Fillo de Félix Massó Veiga. No franquismo foi nomeado alcalde de Marín, cargo do que tomou posesión o 23 de outubro de 1957. Permaneceu como alcalde até 1961.
Flydubai
A aeroliña opera desde a Terminal 2 do Aeroporto Internacional de Dubai.
Transformador
Funcionamento
A relación entre a forza electromotriz indutora (Ep, a aplicada ao enrolamento primario) e a forza electromotriz inducida (Es, a obtida no secundario) é directamente proporcional ao número de espiras (voltas) dos enrolamentos primario (Np) e secundario (Ns).
Así, se o número de espiras do secundario é 100 veces maior que o do primario se aplicamos unha tensión alterna de 100 voltios no primario obteremos 10.000 voltios no secundario. Á relación entre o número de voltas ou espiras do primario e as do secundario chámaselle relación de voltas do transformador ou relación de transformación. dereita|miniatura|300px|Esquema dun transformador mostrando o fluxo magnético no núcleo. Agora ben, como a potencia aplicada no primario, no caso dun transformador ideal, debe ser igual á obtida no secundario, o produto da forza electromotriz pola intensidade (potencia) debe ser constante. No caso do exemplo, se a intensidade circulante polo primario é de 10 amperios, a do secundario será de só 0,1 amperios.
Igrexa de Nuestra Señora del Azogue
Descrición
A porta meridional encóntrase baixo un soportal situado entre a torre e o brazo sur do cruceiro. Consta de tres arquivoltas de medio punto abucinadas sobre xambas. A exterior está decorada con flores tetrapétalas, a do medio é unha mediacana rodeada de talos que se entrecruzan formando rombos e a interior está formada por unha escocia entre dous boceis.
I Don't Know How She Does It
Sinopse
O problema vén cando Kate recibe un encargo no traballo que a levará a realizar numerosas viaxes á cidade de Nova York cando o seu home Richard consegue o emprego que sempre desexou, e a situación laboral de ambos fará que o matrimonio se distancie. A situación verase agravada cando o novo compañeiro de Kate, o atractivo Jack Abelhammer (Pierce Brosnan), se converta nunha inesperada tentación que a fará dubidar da súa vida conxugal.
Lonxe da Terriña (Santiago de Chile)
A Corporación Lar Gallego de Chile
miniatura|Símbolo da Corporación Lar Gallego de Chile, coa [[cruz de Santiago.]] A Corporación Lar Gallego de Chile fundouse o 10 de novembro de 1967, adicándose “esencialmente a reunir emigrantes e fillos e netos de emigrantes galegos residentes en Chile para realizaren diversas actividades de índole social e cultural”. Esta corporación conta coa colaboración da Xunta de Galicia.
Revolución Francesa
Antecedentes ideolóxicos
Os escritores ilustrados do século XVIII, filósofos, politicólogos, científicos e economistas, denominados comunmente philosophes e, a partir de 1751, os enciclopedistas, contribuíron a minar as bases do dereito divino dos reis. Pero xa no racionalismo de René Descartes podería quizais encontrarse o fundamento filosófico da Revolución. Deste modo, a súa proposición "Penso, logo existo" levaría implícito o proceso contra Lois XVI.
Fin do feudalismo e ascenso do laicismo
miniatura|esquerda|upright|[[Declaración dos Dereitos do Home e do Cidadán]] A Asemblea Nacional Constituínte aprobou unha lexislación pola que se abolía o réxime feudal e señorío e se suprimía o décimo. Outras leis prohibiron a venda de cargos públicos e a exención fiscal de estratos privilexiados. E, para continuar o traballo, decidiu redactar unha Constitución. Na introdución, que se chamaría Declaración dos dereitos do home e do cidadán (Déclaration des Droits de l'Homme et du Citoyen), os delegados formularon os ideais da Revolución, resumidos en tres principios: "Liberdade, Igualdade, Fraternidade" (Liberté, Egalité, Fraternité). Inspirado na Declaración de Independencia dos Estados Unidos e liberada o 26 de agosto, a primeira Declaración dos Dereitos do Home e do Cidadán (á que a acción do entón embaixador dos Estados Unidos en París, Thomas Jefferson, non fora estraña) foi a síntese de pensamento liberal e burgués iluminado. Nese documento, no que se pode ver claramente a influencia da Revolución americana, defendíase o dereito de todos á liberdade, a propiedade, a igualdade (igualdade legal, non igualdade social ou económica) e a resistencia á opresión. A desigualdade social e de riqueza seguiu a existir. O nacemento, a tradición e o sangue xa non podían seguir sendo os únicos criterios empregados para distinguir socialmente os homes. Na práctica, estes criterios foron substituídos por cartos e bens que, a partir de entón, garantiron o prestixio social dos seus titulares.
No palacio real, conspiraron abertamente. O rei, a raíña, os seus asesores, os embaixadores de Austria e Prusia foron os principais nomes de tal conspiración. Austria e Prusia, países absolutistas, invadiron Francia, que foi derrotada porque oficiais ligados á nobreza permitiron que o exército francés fracasase. Denunciouse a traizón na Asemblea. En xuño de 1791, a familia real intentou escapar a Austria, mais o rei foi descuberto na fronteira en Varennes e obrigado a volver. A Asemblea Nacional, con todo, acabou por absolver a Luís XVI, mantendo a monarquía. Para xustificar esta decisión, afirmou que o rei, en lugar de fuxir, fora secuestrado. A Garda Nacional, comandada por La Fayette, reprimiu violentamente a multitude que quería depositar o rei.
República xacobina
No departamento de Vendée no oeste de Francia tomaron o poder campesiños contrarrevolucionarios, instigados pola Igrexa, a nobreza e os ingleses. Os xirondinos intentaron parar a proposta de mobilización xeral do pobo francés, temendo a perda de poder e a radicalización de xuño de 1793, a xente de París, axitada polos partidarios de Hébert, rodeou o edificio da convención, pedindo a detención dos deputados de Girondin. Os membros da Gironde foron expulsados da convención deixando un triste legado: a inflación, a fame e o avance da contrarrevolución, todo agravado pola guerra no plano externo. Marat, Hébert, Danton, Saint-Just e Robespierre asumiron o poder, comezando o período da Convención de Montaña. A contrarrevolución campesiña de Vendée e a ameaza externa puxeron a revolución ao bordo. Para combater esta situación, os xacobinos organizaron os comités, cuxos obxectivos eran controlar o goberno, combater contrarrevolucionarios e mobilizar a Francia para unha guerra total na defensa da revolución.
Reino do Terror
Cansa do terror, das execucións, das conxelacións de prezos e dos excesos revolucionarios, a burguesía quería paz para o seu negocio. Esta posición foi defendida polos xacobinos dirixidos por Danton. Os sans-culottes, que eran os plebeos urbanos, pretendían radicalizar aínda máis a revolución, posición defendida pola rabia. A falta de habilidade política de Robespierre fíxose evidente cando, declarando a "patria en perigo", tomou unha serie de medidas impopulares para evitar a radicalización - os partidarios e os políticos máis radicais, como a esquerda, os partidarios de Hébert e a á dereita, cuxo líder era Danton, foron executados. A facción central, liderada por Robespierre e Saint-Just, triunfou, pero permaneceu illada.
Moitos xirondinos que sobreviviron ao terror, aliados cos deputados das terras baixas, tramaron un golpe de estado. O 27 de xullo (9 de termidor segundo o calendario revolucionario francés), a Convención, nunha rápida manobra, derrocou a Robespierre e os seus partidarios. Robespierre fixo un chamamento ás masas populares para que saian na súa defensa. Pero os que podían mobilizalos -como os rabiosos- estaban mortos e os sans-culottes non fixeron caso da chamada. Robespierre e os líderes xacobinos foron guillotinados brevemente. A Comuna de París e o Partido Xacobino deixaron de existir. Foi o golpe do 9 de termidor, que marcou a caída da pequena burguesía xacobina e o regreso da gran burguesía xirondina ao poder. O movemento popular entrou en grave declive.
Purificación Álvarez Álvarez
Purificación Álvarez Álvarez, nada en Ares o 1 de febreiro de 1954, é unha mestra e política galega do PPdeG. Foi alcaldesa da Guarda de 1989 a 1999.
Daniel Ortega
José Daniel Ortega Saavedra, nado en La Libertad (Chontales) o 11 de novembro de 1945, é un ex-guerrilleiro e político nicaraguano, presidente electo do seu país.
Iminoácido
Terminoloxía relacionada
miniatura|100px|O aminoácido [[prolina.]]
Johann Wolfgang von Goethe
Johann Wolfgang von Goethe, nado en Frankfurt o 28 de agosto de 1749 e finado o 22 de marzo de 1832, foi un novelista, dramaturgo, poeta, científico, filósofo humanista e, durante dez anos, funcionario do Estado de Weimar. A súa obra Fausto ten sido chamado o mellor poema longo da literatura moderna europea. O súa obra inclúe poesía épica e lírica, escrita en diversas métricas e estilos, prosa e dramas en verso, memorias, unha autobiografía, críticas literarias e estéticas, tratados de botánica, anatomía, e cor, e catro novelas. Ademais, consérvanse numerosos fragmentos literarios e científicos, máis de 10.000 cartas, e preto de 3.000 debuxos.
Carreira xurídica
Goethe estudou dereito na Universidade de Leipzig desde 1765 a 1768. Detestaba aprender de memoria as ancestrais normas xudiciais, preferindo no seu lugar asistir ás leccións do poeta e profesor universitario Christian Fürchtegott Gellert. En Leipzig, Goethe namorouse da filla do artesán e hostaleiro Anna Katharina Schönkopf e escribiu alegres versos sobre ela no xénero rococó. En 1770, publicou anonimamente Annette, a súa primeira colección de poemas. A súa admiración acrítica por moitos poetas contemporáneos desvaneceuse ao interesarse por Gotthold Ephraim Lessing e Christoph Martin Wieland. Para entón, Goethe xa escribira moito, pero refugou case todas estas obras excepto a comedia Die Mitschuldigen. O restaurante Auerbachs Keller e a súa lenda da viaxe en barril de Johann Georg Faust en 1525 impresionáronlle tanto que Auerbachs Keller converteuse no único lugar real do seu drama de armario Fausto Primeira Parte. Como os seus estudos non progresaban, Goethe viuse obrigado a regresar a Frankfurt a finais de agosto de 1768.
En Alsacia Goethe floreceu. Non describiu ningún outro paisaxe con tanto agarimo como a cálida e ampla rexión do Rin. En Estrasburgo, Goethe coñeceu a Johann Gottfried Herder, cuxos Discursos á nación alemá tanto influíron no Romanticismo alemán. Os dous fixéronse amigos íntimos e, fundamentalmente para o desenvolvemento intelectual de Goethe, Herder espertou o seu interese por William Shakespeare, Ossian e pola noción da Volkspoesie (poesía popular). Nunha viaxe en outubro de 1770 á aldea de Sessenheim, Goethe namorouse de Friederike Brion, que lle inspirou a caracterización da maioría das súas personaxes femininas, pero a relación rematou en agosto de 1771. O 14 de outubro de 1772 Goethe celebrou unha reunión na casa dos seus pais en homenaxe a Shakespeare ao que lle consagrou o primeiro "Día de Shakespeare" en Alemaña. O seu primeiro coñecemento das obras de Shakespeare descríbese como o seu espertar persoal na literatura.
As Chousas, Acevedo do Río, Celanova
As Chousas é un lugar da parroquia de Acevedo do Río no concello ourensán de Celanova na comarca da Terra de Celanova. Tiña 4 habitantes no ano 2010 segundo datos do Instituto Galego de Estatística, dos cales 2 eran homes e 2 mulleres.
Johann Wolfgang von Goethe
Primeiros anos en Weimar
[[Ficheiro:Goethe.png|220px|dereita|miniatura|
Goethe, ademais dos deberes oficiais, tamén era amigo e confidente do duque Karl August e participaba nas actividades da corte. Para Goethe, os seus primeiros dez anos en Weimar ben poderían describirse como unha acumulación dun grao e dunha gama de experiencias que quizais non se puideran conseguir doutro xeito. En 1779, Goethe asumiu a Comisión de Guerra do Gran Ducado de Saxe-Weimar, ademais das comisións de Minas e Estradas. En 1782, cando o chanceler de Facenda do Ducado deixou o seu cargo, Goethe accedeu a actuar no seu lugar e fíxoo durante dous anos e medio; este cargo converteuno practicamente no primeiro ministro e no principal representante do ducado. Goethe foi ennobrecido en 1782 (así o indica o "von" do seu nome). Ese mesmo ano, Goethe trasladouse á que sería a súa residencia principal en Weimar durante os 50 anos seguintes.
Commercial Titan III
Características
O Commercial Titan III foi a versión comercial do foguete de uso militar Titan 34D. As diferenzas principais eran unha segunda etapa máis longa na versión comercial e unha cofia de 4 m de diámetro. Foi retirado tras catro misións debido á súa baixa rentabilidade.
Odontocetos
Taxonomía
Os odontocetos clasifícanse dentro da orde Cetacea e distribúense en dez familias (algunhas delas discutidas):
Modernamente moitos autores agrupan estas familias en seis superfamilias:
Saint-Méen-le-Grand
Saint-Méen-le-Grand (en Sant-Meven, e en galó: Saent-Men) é unha comuna francesa do departamento de Ille e Vilaine, na Bretaña.
Peso colombiano
Moedas
En 2006, redeseñouse a moeda de $20 que estaba a saír de circulación para minguar o costume de redondear os prezos á seguinte denominación ($50). Aínda así, a moeda é utilizada regularmente só por almacéns de cadea.
Corrente alterna
Matemática das tensións CA
As correntes alternas son usualmente asociadas con tensións alternas. Unha tensión CA senoidal v pode ser descrita matematicamente como unha función do tempo, pola seguinte ecuación:
O valor de pico a pico dunha tensión alterna defínese como a diferenza entre o seu pico positivo e mais o seu pico negativo. Desde o valor máximo do seno (x) é +1 e o valor mínimo que é -1, unha tensión CA oscila entre +A e −A. A tensión de pico-a-pico, escrita como VP-P, é, polo tanto (+A) − (−A) = 2 × A.
Noli me tangere
Ademais, Noli me tangere é un dos cadros máis coñecidos do pintor italiano Antonio Allegri da Correggio. Está realizado en óleo sobre unha táboa; foi pintado cara ao 1518 e foille regalado a Filipe IV de España polo príncipe Ludovisi. Actualmente encóntrase no Museo do Prado en Madrid. Este episodio da Resurreción de Xesús foi un tema recorrente na iconografía tardomedieval e no Renacemento. Ademais inspirou a varios pintores, entre eles Duccio di Buoninsegna ou Paolo Veronese en Italia e Hans Memling ou Hans Holbein na área flamenga e alemá. A pintura de Correggio foi famosa dende a súa chegada a España, e Alonso Cano realizou unha interpretación libre da mesma que se conserva actualmente no Museo de Belas Artes de Budapest.
Fosforilación oxidativa
Transferencia de enerxía por quimiosmose
miniatura|dereita|Modelo molecular do [[NADH|NAD+.]]
ATP sintase
A ATP sintase, tamén chamada ATP sintetase, ATPase (porque tamén pode hidrolizar ATP) ou complexo V, é o encima do proceso da fosforilación oxidativa. Este encima atópase en todas as formas de vida e funciona da mesma maneira tanto en procariotas coma en eucariotas. Este encima usa a enerxía almacenada nun gradiente de protóns a través da membrana para levar a cabo a síntese de ATP desde ADP e fosfato (Pi). As estimacións do número de protóns necesarios para sintetizar unha molécula de ATP varían entre tres e catro, e algúns investigadores suxiren que as células poden variar esta proporción, para axustarse a diferentes condicións.
Inhibidores
Salientaremos os seguintes inhibidores:
Os Muíños, Moraime, Muxía
Os Muíños é un lugar da parroquia do Moraime no concello coruñés de Muxía na comarca de Fisterra. Segundo o Instituto Nacional de Estadística en 2009 tiña 255 habitantes (118 homes e 137 mulleres).
Illa Santa Cruz, Galápagos
Historia
A formación da illa Santa Cruz ocorreu fai aproximadamente 1 millón e medio de anos. Para dar testemuño disto podemos atopar na parte alta da illa dous grandes colápsos formados por unha cámara de lava denominados Los Gemelos.
Proteína de Bence Jones
Historia
As proteínas de Bence Jones foron descritas pola médico inglés Henry Bence Jones en 1847 e o traballo foi publicado en 1848. A proteína foi secuenciada posteriormente por Frank Putnam no laboratorio de Frederick Sanger en Cambridge, que foi o primeiro en publicar a secuencia completa.
Illote do Castelo
Etimoloxía
No século XVII o Padre Sarmiento teorizaba sobre a illa ao suxerir a posibilidade de que existise unha pequena construción defensiva para a protección de Ponte Sampaio.
Ferreira Gullar
Militancia política
miniatura|En 1957. Ferreira Gullar foi militante do Partido Comunista Brasileiro e, exiliado pola ditadura militar, viviu na Unión Soviética, na Arxentina e Chile. El comentou que "bacharelou en subversão" en Moscova durante o seu exilio, mais que ao longo do tempo e debido a correctos traxes históricos, se desilusionou do socialismo, sustentando en 2014 que o socialismo non facía máis sentido, pois fracasou.
Gene Tierney
Traxectoria
A súa carreira profesional iniciouse en Broadway ese mesmo ano. O pai de Tierney creou unha compañía, Belle-Tier para promover a súa carreira. En 1939 asinou con Columbia Pictures un contrato por seis meses. Coñeceu a Howard Hughes, que tratou de seducila sen éxito. Porén foron amigos moitos anos. Despois de que a Columbia non conseguise atopar papeis para ela volveu ao teatro.
Noroeste Pop Rock
1992: 7ª edición
Dende esta edición e por máis dunha década os organizadores tiveron que mudar o nome do festival por Coruña Pop Rock xa que un dos promotores da primeira edición rexistrara o seu nome e pedía cartos polo seu uso. Os concertos tiveron lugar o 2 de agosto de 1992. Xunto a Hombres G e Los Inhumanos actuaron seis bandas locais, entre elas Los Eskizos.
2000: 15ª edición
As estrelas principais desta edición foron Joe Cocker e Manolo Tena.
2012: 26ª edición
Actuaron as seguintes bandas e artistas :
Oruxo, Moraime, Muxía
Oruxo é un lugar da parroquia do Moraime no concello coruñés de Muxía na comarca de Fisterra. Segundo o Instituto Nacional de Estadística en 2009 tiña 16 habitantes (oito homes e oito mulleres).
Morgade, Carballedo, Carballedo
Morgade é un lugar da parroquia de Santa María de Carballedo, no concello lugués de Carballedo na comarca de Chantada. Segundo o INE en 2016 tiña 30 habitantes, 15 mulleres e 15 homes.
Adolphe Thiers
A monarquía de xullo
miniatura|Adolphe Thiers na súa mocidade. Por un momento pareceu como se Thiers escollese definitivamente a vida dun home de letras. Ata planeou a redacción dunha Histoire generale. Porén, o acceso ao poder de Jules de Polignac en agosto de 1829 cambiou os seus proxectos, e a principios de 1830, Thiers, xunto con Armand Carrel, Mignet, Sautelet, e outros fundaron Le National, un novo xornal de oposición, baixo a protección de Talleyrand, o famoso ministro de Napoleón.
No momento da súa dimisión en 1836 era Ministro de Asuntos Exteriores e, como sempre, desexou unha política activa en España, que non puido levar a cabo.
Mar de Koro
Leva o nome da illa Koro.
Mswati III de Eswatini
miniatura|dereita|Mswati III de Eswatini (á dereita) Mswati III, nado o 19 de abril de 1968, é rei de Eswatini.
Sucedeu ao seu pai, Sobhuza II en 1986.
Trigonometralla
Trigonometralla é o primeiro álbum de estudio en solitario do guitarrista español Juan Valdivia, publicado no 2001.
Sencelles
Política
A repartición de escanos quedou deste xeito:
Lugher
Lugher era unha rede social aberta de orixe galega feita dende cero e nun período de tres meses polo outiense Anxo Núñez Fernández.
Perexil
Uso medicinal
O perexil incrementa a diuresis por inhibición da bomba de Na /K -ATPase no ril, favorecendo a excreción de sodio e auga, con todo incrementando a reabsorción de potasio e o seu aumento (PMID 11849841).
Glicocorticoide
Os glicocorticoides (GCs) son unha clase de corticosteroides, un tipo de hormonas esteroides entre as que a máis salientable é o cortisol. Un sinónimo menos común que se utiliza ás veces para eles é glicocorticosteroide. Os glicocorticoides son corticosteroides que se unen ao receptor de glicocorticoides, o cal está presente practicamente en todas as células de vertebrados. O nome glicocorticoide (de glicosa + córtex + esteroide) deriva do seu papel na regulación do metabolismo da glicosa, a súa síntese no córtex adrenal, e a súa estrutura química de esteroide (ver estrutura na imaxe á dereita).
Inmunitarios
Os glicocorticoides tamén desempeñan un papel no desenvolvemento e homeostase dos linfocitos T. Isto observouse en ratos transxénicos que tiñan a sensibilidade da liñaxe de células T para os glicocorticoides incrementada ou diminuída.
Farmacoloxía
Para usos terapéuticos creáronse diversos glicocorticoides sintéticos, algúns moito máis potentes que o cortisol. Diferéncianse tanto na farmacocinética (factor de absorción, vida media, volume de distribución, aclaramento) coma na farmacodinámica (por exemplo a capacidade de actividade de mineralocorticoide: retención de sodio (Na+) e auga; fisioloxía renal). Como poden permear o intestino doadamente, adminístranse principalmente por vía oral, pero tamén por outros métodos, como de forma tópica sobre a pel. Máis do 90% deles únense a diferentes proteínas plasmáticas, aínda que cunha diferente especificiadde de unión. Os glicocorticoides endóxenos e algúns corticoides sintéticos teñen alta afinidade coa proteína transcortina (tamén chamada glubulina ligadora de corticosteroides), mentres que todos eles se unen á albumina sérica. No fígado, metabolízanse rapidamente por conxugación cun sulfato ou ácido glicurónico, e son segregados á urina.
Uso terapéutico
Os glicocorticoides poden usarse en baixas doses na insuficiencia adrenal. A doses moito máis altas, os glicocorticoides orais ou inhalados son utilizados para suprimir varios trastornos inflamatorios, alérxicos, e autoinmunes. Os glicocorticoides inhalados son o tratamento de segunda liña para o asma. Tamén se administran como inmunosupresores postransplante para impedir o rexeitamento de transplantes agudo e a enfermidade de enxerto contra hóspede. Non obstante, non impiden unha infección e ademais inhiben o posterior proceso reparativo. Novas evidencias indican que os glicocorticoides poderían utilizarse no tratamento da insuficiencia cardíaca para incrementar a resposta renal aos péptidos diuréticos e natreiuréticos.
Inmunosupresión terapéutica
O principal mecanismo para esta inmunosupresión é por medio da inhibición do factor nuclear amplificador da cadea lixeira kappa de células B activadas (NF-κB). O NF-κB é un factor de transcrición crítico implicado na síntese de moitos mediadores (é dicir, citocinas) e proteínas (é dicir, proteínas de adhesión) que promoven a resposta inmune. A inhibición deste factor de transcrición, por tanto, mitiga a capacidade do sistema inmunitario de realizar unha resposta.
Os glicocorticoides tamén suprimen a inmunidade humoral, o que causa unha deficiencia inmunitaria humoral. Os glicocorticoides causan que as células B expresen cantidades menores de IL-2 e de receptores de IL-2. Isto diminúe tanto a expansión clonal de células B coma a síntese de anticorpos. A diminución da cantidade de IL-2 tamén causa que se activen menos linfocitos T.
Antiinflamatorio
Os glicocorticoides comercializados como antiinflamatorios son xeralmente formulacións de uso tópico, como sprais nasais para a rinite ou inhaladores (de dose medida ou de po seco) para a asma. Estas preparacións teñen a vantaxe de que afectan só á zona onde se aplican, reducindo así os efectos laterais ou as interaccións potenciais. Neste caso, os principais compostos usados son a beclometasona, budesonide, fluticasona, mometasona e ciclesonide.
Insuficiencia cardíaca
Os glicocorticoides poderían usarse no tratamento da insuficiencia cardíaca descompensada para potenciar a sensibilidade renal aos diuréticos, especialmente en pacientes con insuficiencia cardíaca e resistencia diurética refractaria con grandes doses de diuréticos bucle.
Retrovirus endóxeno
Papel na evolución do xenoma
Ademais, a inserción de ERVs, e as súas respectivas LTRs, ten o potencial de inducir o rearranxo cromosómico debido á recombinación entre secuencias virais en loci intercromosómicos. Estes rearranxos inducen duplicacións xénicas e delecións que contribúen en grande medida á plasticidade do xenoma e cambian drasticamente a dinámica do funcionamento xénico. Ademais, os retroelementos en xeral son moi prevalentes en familias xénicas específicas de evolución rápida de mamíferos cuxa función está moi asociada coa resposta ao estrés e estímulos externos. En particular, os xenes humanos MHC de clase I e de clase II teñen unha alta densidade de elementos HERV comparados con outras familias de xenes multi-locus. Os HERVs contribuíron á formación de bloques duplicón amplamente duplicados que forman a familia de xenes HLA de clase 1. Máis especificamente, os HERVs ocupan principalmente rexións dentro e entre os puntos de rotura entre estes bloques, o que suxire que a súa formación estivo facilitada por considerables eventos de duplicacións e delecións, tipicamente asociados co sobrecruzamento desigual. A xeración destes bloques, herdados como inmunohaplotipos, actúa como un polimorfismo protector contra unha ampla variedade de antíxenos que lle puideron dar aos humanos unha vantaxe sobre outros primates.
Ramón Sestelo Fernández
Traxectoria
Nas eleccións municipais de 1987 encabezou a candidatura de PVG á alcaldía de Gondomar e foi elixido alcalde. Nas municipais de 1991 encabezou a candidatura da CNG e foi elixido alcalde con maioría absoluta. Nas municipais de 1995 encabezou a candidatura do PPdeG e foi elixido alcalde con maioría absoluta. Foi deputado do PPdeG no Parlamento de Galicia na VI lexislatura (2001-2005).
Sulfuro de hidróxeno
A pesar disto, no organismo humano desempeña funcións esenciais.
Progresión aritmética
Derivation
Ademais, o valor medio da serie pode calcularse como: S_n / n:
Proterochersidae
Os Proterochersidae son unha familia de tartarugas da orde dos Testudines que non presenta actualmente ningún representante vivo. Unicamente se teñen atopado fósiles que se empregan para identificar e separar este grupo dentro da suborde Pleurodira.
O Vilariño
Co topónimo O Vilariño podemonos referir a:
Sant Lluís
Fundación
Os franceses non puideron ver acabada a súa obra, xa que polo Tratado de París de 1763 tiveron que entregar a illa aos británicos, que volveron a a dominala. No século XIX, Menorca volveu formar parte de España polo Tratado de Amiens de 1802, polo que os británicos devolvían a illa á coroa española. Sant Lluís estivo unido administrativamente a Maó, agás en períodos constitucionais do século XIX. Foi o 7 de xuño de 1904 cando pasou a ser un municipio de seu.
Peter D. Mitchell
Peter Dennis Mitchell, nado o 29 de setembro de 1920 en Mitcham, (Inglaterra) e finado o 10 de abril de 1992 en Bodmin, foi un bioquímico inglés galardoado co Premio Nobel de Química do ano 1978.
Biografía
Os seus pais foron Christopher Gibbs Mitchell, un empregado civil, e Kate Beatrice Dorothy Taplin. Estudou na Universidade de Cambridge, onde se licenciou en Ciencias naturais, e posteriormente doutorouse en bioquímica en 1951. En 1943 aceptou traballar no Departamento de Bioquímica desta universidade, renunciando en 1955. En 1961 aceptou a petición de Michael Swann para converterse en director do Departamento de Bioloxía da Facultade de Zooloxía da Universidade de Edimburgo.
Gallego & Rey
Traxectoria
A serie volvería entre 1987 e 1988 co nome dos bonequiños, Los Monclis, e volverían máis figuriñas de políticos até ben entrados os anos 90.
Barbeitos, Fonfría, A Fonsagrada
Barbeitos é un lugar da parroquia de Fonfría, no concello lugués da Fonsagrada, na comarca da Fonsagrada. Segundo o IGE, en 2015 tiña 14 habitantes (8 homes e 6 mulleres).
Lonxe da terriña
É tamén o nome de varias publicaciós:
Charolesa (vaca)
Rendibilidade
A carne ten pouca graxa no seu conxunto, pero si que a presenta entre as febras, o que a fai especialmente aprezada en gastronomía.
Irene Dunne
Traxectoria
Nada en Kentucky, tiña once anos cando morreu o seu pai. Despois dese feito mudouse coa súa nai e o seu irmán a Madison, Indiana. A nai de Dunne ensinoulle desde pequena a tocar o piano. Ademais, cunha voz de soprano tratou de ser cantante de ópera, pero non pasou as probas da Metropolitan Opera Company.
Alpha Boötis
É unha K1.5 III xigante vermella, 116 veces máis luminosa có Sol. O seu brillo aparente débese á súa proximidade á Terra (36,7 anos luz).
Dongen
Dongen é un concello e unha vila dos Países Baixos, localizado na provincias de Brabante do Norte. Ten 25.385 habitantes a 31 de decembro do 2008. É unha vila rústica, á beira do río De Donge, ten nas súas proximidades as cidades de Breda e Tilburg.
Joaquín Turina
Traxectoria
Turina iniciou estudos de medicina, mais decidiu abandonar e dedicarse profesionalmente á música co seu mestre García Torres. Este advertiuno da necesidade de trasladarse a Madrid. O seu pai apoiouno en todo momento, mesmo financiando os seus estudos e declarando no seu testamento que quería que o seu fillo tivese o seu diñeiro para continuar a súa carreira artística.
Durante a guerra civil española foi protexido polo cónsul británico, que declarou a Turina persoal administrativo do consulado. O Nadal de 1937, Turina dedicoulle ao cónsul o manuscrito incompleto da obra El Cortijo. Máis tarde completouno, recibindo as grazas do cónsul.
Obra
Turina foi pianista profesional, director de orquestra, profesor de composición, crítico musical, pedagogo, conferenciante, escritor e fotógrafo. Xunto a Manuel de Falla, Julio Gómez García, Óscar Esplá, Conrado del Campo foi o creador do sinfonismo español contemporáneo que partiu das bases sentadas por Isaac Albéniz. O traballo compositivo de Turina foi extenso, cultivando nel diferentes xéneros musicais.
Diocese católica latina de Chalan Kanoa
A diocese de Chalan Kanoa (en latín: Dioecesis Vialembensis) é unha sé da Igrexa Católica Latina sufragénea da arquidiocese de Agaña. En 2006 contaba con 43.000 fieis, sobre unha poboación de 71.850 habitantes. Actualmente a sé está vacante.
Historia
A primeira circunscrición católica autónoma no territorio da presente diocese foi a prefectura apostólica das Illas Marianas, erixida o 17 de setembro de 1902, en territorios da arquidiocese de Cebú.
Violent Femmes
O seu estilo musical presenta grandes influencias da música folk norteamericana, así como do punk, creando un son característico que influíu en bandas posteriores como No Doubt, mentres que as letras das cancións tratan temas recorrentes no rock como a frustración adolescente, o amor ou o sexo.
Historia
Así foi como o grupo se deu a coñecer e posteriormente firmou coa discográfica Slash Records coa que publicaron o seu primeiro disco, Violent Femmes, no ano 1982. Tras este editaron Hallowed Ground no que a banda se moveu cara a un son country e comezou a tratar temas espirituais.
Extinción en masa
Importancia evolutiva
As extincións en masa ás veces aceleraron a evolución da vida na Terra. Cando o dominio de determinados nichos ecolóxicos pasa dun grupo de orgnismos a outro, raramente se debe a que o novo grupo dominante é "superior" ao vello, senón que normalmente se debe a que un acontecemento de extinción elimina o vello grupo dominante e deixa vía libre ao novo.
Identificación das causas das extincións en masa
Unha boa teoría para explicar unha extinción en masa debería: (i) explicar todas as perdas de seres vivos observadas, non só centrarse nuns poucos grupos (como os dinosauros); (ii) explicar por que desapareceron grupos determinados de organismos e outros sobreviviron; (iii) proporcionar mecanismos que sexan o suficientemente potentes para causar unha extinción en masa pero non unha extinción total; (iv) estar baseada en sucesos ou procesos que pode demostrarse que realmente ocorreron, non abonda só con inferilos da extinción.
Arens e West (2006) propuxeron un modelo de "presión / pulso" no cal as extincións en masas requiren xeralmente dous tipos de causas: presión a longo prazo sobre o ecosistema ("presión") e unha catástrofe súbita ("pulso") cara ao final do período de presión. As súas análises estatísticas das taxas de extinción mariña ao longo do Fanerozoico suxeriron que nin unha presión a longo prazo por si soa nin unha catástrofe por si soa son suficientes para causar un incremento significativo na taxa de extinción.
Baixadas do nivel do mar
Estas baixadas están a miúdo claramente marcadas por secuencias observadas en todo o mundo de sedimentos contemporáneos que mostran toda ou parte dunha transición desde un leito mariño a unha zona mareal, unha praia e terra seca, e onde non hai estas probas obsérvase que as rochas nas áreas relevantes foron elevadas por procesos xeolóxicos como as oroxenias. O descenso do nivel do mar puido reducir a área ocupada pola plataforma continental (que é a parte máis produtiva do océano) suficientemente como para causar unha extinción en masa mariña, e podería alterar os padróns do clima dabondo para causar extincións na terra. Pero os descensos do nivel do mar son moi probablemente o resultado doutros eventos, como un duradeiro arrefriamento global ou o afundimento de dorsais mesooceánicas.
Eventos de impacto
O impacto dun asteroide ou cometa o suficientemente grande pode causar o colapso nas cadeas tróficas tanto en terra coma no mar ao producir po e aerosoles particulados que imposibilitan a fotosíntese. Os impactos en rochas ricas en xofre puideron ter emitido óxidos de xofre que precipitarían despois como chuvia ácida velenosa, que contribúe tamén ao colapso das cadeas tróficas. Tales impactos poden causar tamén megatsunamis e incendios forestais globais.
Declaración de Independencia dos Estados Unidos de América
Cara á independencia
En xaneiro de 1776, ao tempo que os colonos se desenganaban da actitude do rei, Thomas Paine, un colono acabado de chegar de Inglaterra, publicou un panfleto titulado “Sentido común”, no que defendía a independencia e o republicanismo, fronte á monarquía e o poder hereditario. Aínda que non achegaba ideas novas e probablemente influíu pouco na postura do Congreso, tivo un enorme impacto na opinión pública e gañou moitos adeptos para a causa da independencia. A decisión do Parlamento de bloquear os portos americanos e declarar os navíos das colonias como inimigos e a confirmación de que o rei contratara mercenarios alemás para loitar contra os seus súbditos coloniais incrementaron definitivamente o apoio á causa. Malia o crecente apoio popular, o Congreso carecía de autoridade para declarar a independencia, dado que os representantes foran nomeados por trece gobernos diferentes en circunstancias moi dispares e con instrucións tamén moi diferentes, que nalgúns casos mesmo lles prohibían expresamente apoiar medidas conducentes á separación de Gran Bretaña. Os partidarios da independencia houberon de centrar a súa campaña política, entre abril e xullo de 1776, na revisión desas instrucións. Para que o Congreso puidese declarar a independencia, era necesario que unha maioría dos representantes tivese autorización para votar a favor, e polo menos unha das delegacións debería ter instrucións específicas para presentar a proposta no Congreso.
Extinción en masa
Outras hipóteses
Hoxe, os científicos están preocupados porque as actividades humanas poderían causar a extinción de máis plantas e animais que en calquera momento do pasado. Xunto con cambios causados polo humanidade no clima (ver arriba), algunhas destas extincións poderían ser causadas polo exceso de caza ou pesca, especies invasoras ou perda de hábitat.
Vilaverde, Acevedo do Río, Celanova
Vilaverde é un lugar da parroquia de Acevedo do Río no concello ourensán de Celanova na comarca da Terra de Celanova. Tiña 24 habitantes no ano 2010 segundo datos do Instituto Galego de Estatística, dos cales 13 eran homes e 11 mulleres.
Hijos de Rivera
Historia
miniatura|esquerda|Evolución das botellas de Estrella Galicia.
Actualidade
En marzo de 2009 a empresa chegou a un acordo por dous anos co Deportivo da Coruña para patrocinar as camisolas do equipo, sendo estreado o patrocinio no partido de liga do 15 de marzo contra o Sporting de Xixón. A empresa tamén se interesou por un posíbel patrocinio do Celta, mais as boas relacións do club vigués con Citröen fixeron que se negociara a inclusión dun patrocinio non na camisola senón no pantalón. A partir de 2012 pasa ser tamén ao principal patrocinador do Club Deportivo Lugo na súa andadura na Segunda División.
Mauro Silva
Foi internacional en 59 ocasións coa selección brasileira, coa que conquistou o Mundial de 1994 nos Estados Unidos, formando un famoso dobre pivote con Dunga. Gañou tamén a Copa América de 1997 e quedou terceiro na Copa Ouro da CONCACAF de 1998, mentres que renunciou á Copa América de 2001.
Vida persoal
Casou con Terumi Jinno, filla dun inmigrante xaponés no Brasil, á que coñeceu aos 12 anos. A parella tivo un fillo, Mauro, nacido na Coruña.
Gonzalo Canedo
Traxectoria
En 2009 funda Libros del silencio, coa que publicou novela e ensaio. Entre os seus libros estivo Elisa y Marcela, de Narciso de Gabriel.
Jaime Romero
Traxectoria
Nado en Valdeganga (Albacete), Castela-A Mancha, Jaime Romero formouse nas categoría inferiores do Albacete Balompié, principal equipo da súa provincia natal. Con tan só dezaoito anos, na campaña 2008−09, debuta co primeiro equipo naquela altura da Segunda División. Cos albaceteños xoga todos os partidos menos seis e anota tres tantos. O seu rendemento lévao a xogar coa e a asinar co Udinese Calcio da Serie A, máxima categoría do fútbol italiano, nun traspaso valorado en 1,8 millóns de euros. O seu debut co equipo de Udine prodúxose o 8 de novembro de 2009 na derrota do seu equipo na casa ante a ACF Fiorentina. Nesa temporada acaba xogando tres partidos máis na máxima cateogría: ante a Juventus FC, o Bologna FC 1909 e como titular ante o A.C. Siena.
Kioa
Aínda que forma parte da provincia de Cakaudrove, a illa goza de certo grao de autonomía co seu propio corpo administrativo, o Consello da Illa de Kioa.
Proposta de transferencia de poboación
En febreiro de 2006, nun foro de refuxiados climáticos en Melbourne, Don Kennedy, un científico xaponés nacido en Tuvalu, suxeriu que toda a poboación de Tuvalu debería trasladarse á illa para preservar a cultura tuvaluan, logo de que a súa terra natal se convertera en inhabitable debido ao aumento do nivel do mar. "Unha deslocalización en masa aseguraría preservar a lingua e cultura de Tuvalu en lugar de estar esparcidos polos catro recunchos da Terra", dixo o servizo de noticias Fiji Live. As nove illas de Tuvalu teñen unha altura media de só 3 metros sobre o nivel do mar.
O Barco, O Barco, O Barco de Valdeorras
O Barco é unha vila da parroquia do Barco no concello ourensán do Barco de Valdeorras na Comarca de Valdeorras. Segundo o padrón municipal, no ano 2019 tiña 11044 habitantes.
Argania spinosa
Descrición
left|miniatura|Argán. O argán medra até os 8-10 metros de altura e vive uns 150-200 anos. Medra na zona comprendida entre Tiznit e Esauira. É espiñento co toro rugoso. Ten follas miúdas de 2–4 cm de lonxitude., ovais co ápice arredondado. As flores son miúdas, con cinco pétalos amarelo-averdado; florea en abril. O froito é de 2–4 cm de lonxitude e 1.5–3 cm de largo, coa pela espesa e grosa que arrodea a casca amarga con doce recendo; esta arrodea os froitos que conteñen 2-3 sementes que son ricas en aceite. O froito tarda un ano en estar ben chegado até xuño-xullo do ano a seguir.
Usos
Na zona do Souss, situada no suroeste de Marrocos, utilízase principalmente como alimento, a xeito de aceite, para esparexer no pan o preparar tagine (prato típico da cociña marroquí). Tamén é moi apreciado o seu uso cosmético, coma xabóns, cremas, locións, aceites, ... dadas as súas propiedades hidratantes, antiacneicas, para o tratamento da psoríase e bronceadoras, entre outras.
Alida Valli
Familia
Alida Valli naceu no seo dunha familia aristocrática e intelectual. O seu pai foi Gino Altenburger, barón do Trentino, profesor de filosofía, e a súa nai foi Silvia Obrekar, pianista.
Carreira
Durante a segunda guerra mundial deixou de facer filmes para evitar que o goberno italiano a usase como propaganda fascista. Por ese mesmo motivo houbo de esconderse, evitando así que a detivesen.
Hollywood
Rematada a segunda guerra mundial, tentou abrirse un oco en Hollywood. Alí foi acreditada só polo seu apelido, Valli, "para facela soar aínda máis exótica". En 1951, explicou que non lle gustaba ese nome único. "Síntome parva indo por aí cun só nome", dixo. "A xente confúndeme con Rudy Vallée".
Simbo
O 2 de abril de 2007 Simbo foi golpeada por un terremoto e un tsunami que agora se coñece como o terremoto das Illas Salomón de 2007. Os 12 m. do tsunami destruíu dúas aldeas na parte norte da illa e matou a 10 persoas.
Danny Boyle
Profesional
esquerda|miniatura|Danny Boyle en setembro de 2008. Boyle comezará o seu debut como director de cinema con Shallow Grave, aclamada inmediatamente polo público e pola crítica. O seu seguinte filme foi Trainspotting, baseada na novela de Irvine Welsh. Ademais de ser un éxito no portelo, este filme é considerado un dos máis influentes e significativos da década dos noventa no Reino Unido.
José María Massó García
Traxectoria
Vinculado cos deportes e co estudo de temas relacionados co mar, publicou ''Barcos en Galicia. De la prehistoria hasta hoy del Miño al Finisterre'', e realizou un estudo arqueolóxico, xeográfico e histórico de Bueu e da súa comarca. Creou o Museo do Mar en Bueu co seu irmán Gaspar.
Casiodoro
Vida de Casiodoro antes da súa conversión
Casiodoro estaba predestinado, polo tanto, a exercer unha carreira política de primeira orde, incluso o seu nome (Magnus Aurelius Cassiodorus Senator, nome que el se deu a si mesmo na subscrición das Variae en 538) dá testemuño da súa pertenza á aristocracia da época: Aurelius significa a alianza de Casiodoro cun membro eminente da gens Aurelia Símaco (sogro de Boecio), e o apelido Senator fai relación ao seu cargo de senador (ao cabo da súa vida, Casiodoro, só asinará como Cassiodorus Senator).
A conversión e o retiro de Casiodoro
Como a maior parte dos políticos da época, Casiodoro era católico. En termos xerais, a política dos arianos aos que servía era tolerante cos católicos. Porén, nos comezos da súa carreira, Casiodoro non parecía sentir demasiado interese polas cuestións relixiosas.
Algunhas obras de Casiodoro
M. Olleris, conservador dos libros latinos, publicou en 1841 unha tese sobre Casiodoro.
¡Pum!
Lista de cancións
Todas as letras e músicas compostas por Andrés do Barro agás os temas "Fogar de Breogán" e "A unos ojos verdes", con letras de Xavier Alcalá.
Luis Cembranos
Luis Cembranos Martínez, nado en Lucerna (Suíza) o 6 de xuño de 1972, é un exfutbolista e actual adestrador de fútbol español. Xogaba de centrocampista. Despois de adestrar á Cultural Leonesa desde 2011 até 2015, traballa como segundo adestrador do Club Deportivo Lugo, facendo equipo con Luis Milla. Tras a renuncia ao cargo deste último, Cembranos tamén abandona o club lucense.